CELEX: 22010D0069
Language: mt
Date: 2010-06-11 00:00:00
Title: Deċiżjoni tal-Kumitat Konġunt taż-ŻEE Nru 69/2010 tal- 11 ta’ Ġunju 2010 li temenda l-Anness IV (Enerġija) tal-Ftehim dwar iż-ŻEE

16.9.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 244/22
               
            DEĊIŻJONI TAL-KUMITAT KONĠUNT TAŻ-ŻEE
      Nru 69/2010
      tal-11 ta’ Ġunju 2010
      li temenda l-Anness IV (Enerġija) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness IV tal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 140/2009 tal-4 ta’ Diċembru 2009 (1).
               
            
                  (2)
               
               
                  Ir-Regolament (KE) Nru 106/2008 tal-Parlament Ewropew u tal-Kunsill tal-15 ta’ Jannar 2008 dwar programm Komunitarju ta’ tikkettar dwar l-effiċjenza tal-enerġija għal-tagħmir tal-uffiċċju (verżjoni mfassla mill-ġdid) (2) għandha tiġi inkluża fil-Ftehim.
               
            
                  (3)
               
               
                  Ir-Regolament (KE) Nru 106/2008 jirrevoka r-Regolament tal-Kummissjoni (KE) Nru 2422/2001 tal-Parlament Ewropew u tal-Kunsill (3) li hu inkluż fil-Ftehim u għalhekk għandu jiġi rrevokat skont il-Ftehim,
               
            IDDEĊIEDA DAN LI ĠEJ:
      Artikolu 1
      L-Anness IV tal-Ftehim għandu jiġi emendat kif ġej:
      
                  1.
               
               
                  It-test tal-punt 18 (ir-Regolament (KE) Nru 2422/2001 tal-Parlament Ewropew u tal-Kunsill) għandu jitħassar.
               
            
                  2.
               
               
                  Il-punt li ġej għandu jiddaħħal wara l-punt 29 (id-Deċiżjoni tal-Kummissjoni 2007/74/KE):
                  
                              “30.
                           
                           
                              
                                 32008 R 0106: Ir-Regolament (KE) Nru 106/2008 tal-Parlament Ewropew u tal-Kunsill tal-15 ta’ Jannar 2008 dwar programm Komunitarju ta’ tikkettar dwar l-effiċjenza tal-enerġija għal tagħmir tal-uffiċċju (verżjoni mfassla mill-ġdid) (ĠU L 39, 13.2.2008, p. 1).
                              Id-dispożizzjonijiet tar-Regolament għandhom, għall-finijiet ta’ dan il-Ftehim, jinqraw bl-adattazzjonijiet li ġejjin:
                              
                                          (a)
                                       
                                       
                                          Kull referenza għall-Ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi ta’ tikkettar dwar l-effiċjenza tal-enerġija għal tagħmir tal-uffiċċju għandha titqies li tinkludi referenza għall-iskambju ta’ ittri bejn l-Aġenzija għall-Protezzjoni Ambjentali tal-Istati Uniti (EPA) u l-Ministeru għaż-Żejt mhux Raffinat u l-Enerġija fin-Norveġja, il-Ministeru tal-Industrija fl-Islanda u l-Uffiċċju tal-Affarijiet Ekonomiċi tal-Liechtenstein, ħlief fl-Artikoli 11 u 14 fejn ir-referenza għal ta’ qabel tibqa.
                                       
                                    
                                          (b)
                                       
                                       
                                          Fl-Artikolu 4(5), il-kliem ‘il-Komunità u pajjiżi terzi’ għandha tinqara ‘il-Komunità jew Stati tal-EFTA, minn naħa waħda, u pajjiżi terzi, minn naħa l-oħra,’. Il-kliem ‘ittestjat mill-Kummissjoni jew mill-Istati Membri’ għandha tinqara ‘ittestjat mill-Kummissjoni jew mill-Istati Membri jew mill-Istati tal-EFTA, fil-kompetenzi rispettivi tagħhom,’.
                                       
                                    
                                          (c)
                                       
                                       
                                          Fl-Artikolu 12(3), l-ewwel sentenza, il-kelma ‘Kummissjoni’ għandha tinqara ‘Stati tal-EFTA u l-Kummissjoni, fil-kompetenzi rispettivi tagħhom’.
                                       
                                    
                                          (d)
                                       
                                       
                                          L-Artikolu 13 ma għandux jgħodd.”
                                       
                                    
                        
            Artikolu 2
      It-testi tar-Regolament (KE) Nru 106/2008 li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar it-12 ta’ Ġunju 2010, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-11 ta’ Ġunju 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 62, 11.3.2010, p. 34.
      
         (2)  ĠU L 39, 13.2.2008, p. 1.
      
         (3)  ĠU L 332, 15.12.2001, p. 1.
      
         (*)  Mhuma indikati l-ebda rekwiżiti kostituzzjonali.